Neierdings gerot ich immer effders ins Simmeleere. Ich gebb`s zu: Ich hann richdich Mores, ich kännt mei Schennschder, mei Liebschder an emme scheene gude Daa veleere an e anneri  so wie der aussieht unn wie die Weibsleit uff denne abfahre. Unn genau so werd`s komme  do brauch ich mer kä Illusione se mache. Ich därf mei Alder net vegesse. Ich bin schließlich  nimmi die Jingschd, unn der eenmolich Prachtkerl, mei Schennschder, mei Liebschder, mei erschder unn bis zum heidiche Daa eenzicher Enkel, is grad emol siwwe Monat alt.